สวัสดีครับ คุณ มีเรื่องจะปรึกษาคุณถึงอาการที่เป็นอยู่ครับ อาการคือ เวลาถ่าย รู้สึกเจ็บแระแสบเวลาถ่าย มีเลือดไหลออก เวลาขับถ่าย ไปพบมาแล้วได้ยามาทาน ทานช่วงแรก อาการดีขึ้นเลือดไม่ออก ไม่แสบ แต่พอยาจะหมดอาการก้กลับมาเป็นเหมือนเดิม เวลาถ่ายเจ็บเหมือนมีดกรีด ไม่มีอาการปวด มีแค่เจ็บกับแสบ เลือดผสมมากับอุจจาระ รักษามาเดือนกว่าแล้วยังไม่หายขาด ไปหาก้ได้แค่ยาชุดเดิมมาทาน อยากทราบว่าอาการที่เป็นใช่ริดสีดวงไหมครับ กลัวจะเป็นมะเร็งมาก ปรกติ ไม่ท้องผูก ถ่ายวันละ 2-3ครั้ง ถ่ายเป็น ท้อนบ้าง เป็น แบบอ่อนไม่แข็งบ้าง รบกวนหมดด้วยครับ
สวัสดีค่ะ อาการเจ็บและแสบเวลาถ่ายอุจจาระ มีเลือดไหลปนออกมาด้วยนั้น อาจจะเกิดจาก ภาวะริดสีดวงทวาร ทำให้ถ่ายลำบาก ถ่ายแล้วเจ็บ อุจจาระแข็ง อาจมีเลือดปนได้ สาเหตุอื่เช่น มีแผลฉีกขาดที่รูทวารหนักจากการขับอุจจาระที่แข็งตัวจากอาการท้องผูก ทวารหนักและไส้ตรงอักเสบ ลำไส้ใหญ่อักเสบ มีติ่งเนื้อในลำไส้ใหญ่โดยภาวะที่พบได้บ่อยที่สุดก็คือเรื่องของริดสีดวงทวารหนัก ซึ่งควรได้รับการตรวจทางทวารหนักเพิ่มเติมยืนยัน เพราะถ้าไม่พบริดสีดวงทวารหนักที่อธิบายอาการเลือดออก อาจจะต้องตรวจเพิ่มเติม เช่นตรวจภายในลำไส้ ส่องกล้องเพื่อหาสาเหตุที่ทำให้ขับถ่ายเป็นเลือดต่อไปเบื้องต้น รับประทานอาหารที่มีกากใยสูง ดื่มน้ำมากๆ ฝึกการขับถ่ายให้เป็นเวลาและไม่นั่งถ่ายนานจนเกินไป